
Temeljem članka  33. Statuta Općine Jelenje (Službene novine Primorsko-goranske županije br. 33/09 i 13/13) podnosim Općinskom vijeću Općine Jelenje na razmatranje i usvajanje I. izmjena i dopuna Proračuna Općine Jelenje za 2017. god.







             Načelnik Općine Jelenje






         

   Robert Marčelja, bacc.oec.
I. OSNOVA ZA DONOŠENJE

Zakonska osnova za donošenje Izmjena i dopuna Proračuna Općine Jelenje za 2016.g. sadržana je u članku 43. Zakona o proračunu („Narodne novine“ br. 87/0), te članku 68. i 69. Zakona o financiranju jedinica lokalne i područne (regionalne) samouprave („Narodne novine“ broj 117/93, 69/97, 33/00, 73/00, 127/00, 59/01, 117/01, 150/02, 147/03, 132/06, 26/07 – Odluka Ustavnog suda Republike Hrvatske i 73/08), te člankom 16. Statuta Općine Jelenje (SNPGŽ 33/09 i 10/10). 
II. OBRAZLOŽENJE I. IZMJENA I DOPUNA PRORAČUNA OPĆINE JELENJE ZA 2017. 
     GOD.

Proračun Općine Jelenje za 2017.g. i projekcija proračuna za 2018. i 2019.g. doneseni su na sjednici Općinskog vijeća održanoj dana 27. lipnja 2017. godine, a objavljeni su u "Službenim novinama" PGŽ, broj 17/17 od 17. srpnja 2017.g. 


Planirani iznos prihoda i primitaka, te rashoda i izdataka za 2017. godinu utvrđen je u iznosu od 13.476.575,00 kn, a prvim izmjenam i dopunama utvrđen je iznos od 13.299.523,78 kn.
Predloženim Prvim izmjenama i dopunama proračuna Općine Jelenje za 2016. godinu ukupni prihod proračuna smanjen je za 1,3% odnosno 177.051,22 kn na ime Prihoda poslovanja.
Rashodi poslovanja povećani su 6,1% odnosno 673.720,47 kn 
Rashodi za nabavu nefinancijske imovine smanjeni 35,9% odnosno 850.7771,69 kn. 

Prve izmjene i dopune proračuna, izrađene su u skladu sa Pravilnikom o proračunskim klasifikacijama (Narodne novine, 26/10 i 120/13), kako slijedi:

- Proračunska klasifikacija po izvorima financiranja

- Ekonomska klasifikacija na nivo skupine (3. Razina),

- Organizacijska struktura na dva razdjela: Općinsko vijeće i načelnik te Jedinstveni upravni odjel, unutar kojih postoji jedna glava istog naziva kao i razdjel 

- Programska klasifikacija
Možemo zaključiti da se Izmjenama i dopunama proračuna uravnotežene prihodovna i rashodovna strana u skladu sa Zakonom o proračunu. 

PRIHODI I PRIMICI

Prvim izmjenama i dopunama Proračuna Općine Jelenje za 2017.g. Prihodi i primici proračuna za 2017. godinu izmjenjeni su te glase kako slijedi: 

 Tabela 1: Usporedba prihoda Proračuna Općine Jelenje prema visini i vrsti prihoda
	PRIHODI I PRIMICI
	OSTVAR. 2016
	IZVORNI PLAN 2017
	SMANJENJE/ POVEĆANJE
	NOVI PLAN 2017
	INDEX (4/1)


	INDEX (4/2)

	
	1
	2
	3
	4
	5
	6

	Prihodi od poreza
	7.903.392
	8.595.000,00
	-497.600,00
	8.097.400,00
	102
	94

	Pomoći
	1.262.256
	   340.000,00
	+381.100,12
	721.100,12
	57
	212

	Prihodi od imovine
	1.101.609
	1.903.329,16
	-195.500,00
	1.707.829,16
	155
	90

	Od upravnih prist. i po pos.prop. (kom.nakn. i dopr.)
	2.174.706
	2.253.403,53
	-65.051,34
	2.188.351,19
	101
	97

	Od donacija
	      5.000
	       1.500,00
	0
	       1.500,00
	30
	100

	Ostalo
	123.631
	100.000,00
	+200.000,00
	300.000,00
	243
	300

	Od prodaje nefin.imovine
	13.901
	15.600,00
	0
	15.600,00
	112
	100

	Višak prihoda preth.god.
	886.613
	267.743,31
	0
	267.743,31
	30
	100

	UKUPNO
	13.471.108
	13.476.575,00
	
	13.299.523,78

Izvor: Proračun Općine Jelenje

Prvim izmjenama i dopunama Proračuna Općine Jelenje Prihode poslovanja umanjujemo za 1,3%. Unutar skupine došlo je do sljedećih izmjena:
· prihodi od poreza u odnosu na 2016.g. porasli su za 2% , a izmjenama i dopunama

proračuna očekujemo da će pasti 6% u odnosu na izvorni plan, što je posljedica utjecaja porezne reforme otpočete sa primjenom od 01.01.2017. npr. kod poreza na dohodak, prije poreznih reformi, na dio osnovice do 2.200,00 kn plaćao se porez od 12%, dok se na dio osnovice od 2.200,00 kn do 13.200,00 kn plaćao porez od 25% (znači 1% više nego danas). Novim poreznim uređenjem uveden je jedinstveni porezni razred za dohodak do 17.500,00 kn,  na koji se primjenjuje jedinstvena porezna stopa od 24%. Ranija porezna stopa od 12% zadržana je samo kod konačnog oporezivanja dohotka od imovine, kapitala i osiguranja.
· pomoći proračunu iz drugih proračuna direktno utječu na visinu proračuna. U 2016.g.
ostvarena je tekuća pomoć iz županijskog proračuna u visini od 109.269,49 kn te pomoći iz državnog proračuna u visini od 1.152.987 kn. U 2017.g. prema izvornom planu za 2017.g. bilo je planirano samo 340.000,00 kn. Povećanje od 381.100,12  kn proizlazi iz očekivane pomoći JLS u visini izvršenog povrata poreza na dohodak po godišnjoj prijavi iz državnog proračuna. U odnosu na prethodnu godinu su 55%  veći
· prihod od imovine smanjeni su za 10% u odnosu na izvorni plan za 195.500 kn što je 
rezultat neujednačene naknade za korištenje nefinancijske imovine (prostor elektrane) te smanjenog prihoda od zakupa poslovnih prostora zbog otkazivanja pojedinih ugovora.  
· U kategoriji „Prihodi od administ.pristojbi“ planiramo smanjenje prihoda od  3% odnosno 
65.051,34 kn prateći dosadašnju realizaciju. Smanjenje se odnosi na komunalni naknade, doprinose za šume, prihodi vodnog doprinosa, naknade za razvoj (nepravdobne dostave planova za vrijeme izrade proračuna), dok se istodobno povećava grobna naknada, komunalni doprinosi i ostali prihodi (s naslova osiguranja, refundacije šteta i totalne štete).  U odnosu na prethodnu godinu prihodi od administ.pristojbi su 1% veći.          
· Prihodi od donacija ostaju na razini planiranih što u odnosu na prethodnu godinu čini  
svega 30%. 
Prihodi od prodaje nefinancijske imovine prvim izmjenama i dopunama ostaju na razini planiranih dok su u odnosu na prethodnu godinu 12% veći. 
RASHODI I IZDACI – OPĆI DIO

Tablica 2. Usporedba rashoda Proračuna Općine Jelenje prema vrsti rashoda

	RASHODI I IZDACI
	OSTVARENO 2016
	PLAN 2017
	SMANJENJE/ POVEĆANJE
	NOVI PLAN 2017
	INDEX (4/1)


	INDEX (4/2)

	
	1
	2
	3
	4
	5
	6

	Rashodi za zaposlene
	1.284.923
	1.515.000
	-293.000,00
	1.222.000
	95
	81

	Materijalni rashodi
	4.988.876
	4.163.315
	+305.786,78
	4.454.902
	89
	107

	Financijski rashodi
	50.789
	35.000
	+193.235,37
	228.135
	449
	652

	Subvencije
	315.592
	653.000
	+250.237,12
	917.737
	291
	141

	Pomoći
	143.844
	143.000
	-8.000,00
	135.000
	94
	94

	Naknade građanima i kućanstvima
	3.118.342
	2.438.500
	+327.200,20
	2.765.700
	89
	113

	Ostali rashodi
	2.027.073
	2.157.050
	-101.739,00
	2.055.311
	101
	95

	Rashodi za nabavu nef. imovine
	1.273.926
	2.371.510
	-850.771,69
	1.520.738
	119
	64

	UKUPNO
	13.203.365
	13.476.575,00
	
	13.299.523,78
	101
	99

Izvor: Proračun Općine Jelenje

Rashode poslovanja planiramo 6,1 % veće u odnosu na izvorni plan za 2017. godine. Unutar skupine došlo je do slijedećih izmjena:

· rashodi za zaposlene su smanjeni 19,3% u odnosu na izvorni plan zbog smanjenja koeficijenta načelniku i zamjeniku načelnika, dok su materijalni rashodi povećani 7,3% (što je posljedica povećanja rashoda za materijal i energiju, rashodi za usluge kao i ostali nespomenuti rashodi poslovanja) dok su u odnosu na prethodno razdoblje 11% manji.
· financijski rashodi su znatno porasli zbog naknadnih usklađenja sa PU na ime prijenosa porezne obveze po usklađenjima po ulaznim računima iz prethodne godine. U prvim izmjenama i dopunama povećane su i subvencije na ime zaostalih nepodmirenih obveza iz ranijeg perioda prema Autotroleju

· pomoći proračunskim korisnicima smanjene su 6% 

· naknade građanima i kućanstvima povećane su za 327.200,20 kn na ime povećanog broja korisnika dječjeg vrtića, školskih marendi, produženog boravaka te prijevoza kao i povećanog broja novorođene djece. Nadalje povećani su planirani rashodi na ime stipendija iako je smanjen iznos naknade po korisniku
· ostali rashodi smanjeni su 5% na ime smanjenja kapitalnih donacija i kapitalnih pomoći – naknada za razvoj.
Rashodi za nabavu nefinancijske imovine su smanjeni 36% na ime izgradnje ceste te dogradnje zdravstvene stanice
III. OBRAZLOŽENJE IZMJENA I DOPUNA PLANIRANIH RASHODA PO PROGRAMSKOJ KLASIFIKACIJI: 
PROGRAM – Donošenje akata i mjera iz djelokruga predstavničkog, izvršnog tijela i

mjesne samouprave, povećava se za iznos od 1.200,00 kuna zbog isplata naknada biračkim odborima i izbornom povjerenstvo za vrijeme održavanje lokalnih izbora u svibnju 2017. godine, te zbog Izrade portala Općine Jelenje.
 Unutar navednog programa dolazi do smanjenja rashoda za materijal i energiju, te za izdavanje općinskog glasila i to za iznos od po 5.000,000 kuna.

Za iznos od 13.800,00 kuna smanjuju se i Nagrade Općine Jelenje, zbog donesene nove Odluke o visini nagrada.

PROGRAM – Javna uprava i administracija, smanjuje se za iznos od 23.022,15 kuna. Aktivnost Rashodi za zaposlene, Plaće (Bruto) smanjene su za iznos od 250.000,00, dok su za iznos od 43.000,00 kuna smanjeni doprinosi na plaće. Do smanjenja je došlo zbog toga smanjenja koeficijenata Načelniku i zamjeniku načelnika. Također je važno za naglasiti da Općina Jelenje  prvih šest mjeseci 2017. godine nije imala zaposlenog Načelnika, odnosno zamjenika Načelnika. 
Aktivnost Financijski rashodi, povećana je za 193.235,37 kuna a odnosi se na naknadna usklađenja sa Poreznom upravom, po osnovi prijenosa porezne obveze temeljem usklađenjima sa urama sve na ime prethodne godine.
Aktivnost Materijalni rashodi povećana je za iznos od 122.786,78 kuna, a to se najvećim djelom odnosi na Ostale nespomenute rashode poslovanja i to zbog povrata porezna građanima. Dio od navedenog odnosi se na povećanje stavke Intelektualne i osobne usluge, porasta cijene komunalnih usluga, higijeničarske usluge kao i rashodi za materijal i energiju.

Prvim izmjenama i dopunama značajno je smanjen iznos na stavci Naknade troškova osobama izvan radnog odnosa, i to u iznosu od 70.000,00 kuna zbog ostvarenih ušteda kod naknade putnih troškova ovlaštenim predstavnicima Općine Jelenje u trgovačkim i drugim tijelima.  Navedne poslove preuzeli su Načelnik i zamjenik načelnika. 
            Unutar PROGRAM - Upravljanje imovinom dolazi do smanjenja rashoda u iznosu od 321.564,47 kuna. Značajno smanjenje odnosi se na stavku kapitanog projekta – Dodatna ulaganja na građevinskim objektima (Dogradnja zdravstvene stanice) za iznos od 518.000,00 kuna zbog nemogućnosti izvršenja planiranog projekta. 
            Unutar istog programa kod Rashoda za materijal i energiju dolazi do povećanja od 55.000,00 kuna. Navedeno povećanje se odnosi na povećanje potrošnje butan – plina tijekom zimskih mjeseci. Također do značajnog povećanja dolazi i na stavci Rashodi za usluge i to za iznos od 96.000,00 kuna. Komunalno društvo Čistoća povislilo je cijenu svojih usluga, te je sukladno navedenim promjenama došlo do povećanja na navedenoj stavci.

            Unutar Aktivnosti – Održavanje vozila dolazi do smanjenja za iznos od 10.000,00 zbog manje potrošnje energije za korištenje službenog vozila.

Unutar Kapitalnog projekta – Nabava pokretne dugotrajne imovine dolazi do povećanja od 5.435,53 kune zbog nabavke nove božićno – novogodišnje dekoracije.
Općina Jelenje će do kraja ove godine pristupiti izradi Registra nekretnina i Registra nerazvrstanih cesta, te zbog navedenog dolazi do povećanje od 50.000,00 kuna po te dvije osnove.

          Unutar PROGRAMA – Organiziranje i provođenje zaštite i spašavanja – dolazi do značajnog povećanje od 104.500,00 kuna zbog podmirenje troškova iz prethodnog razdoblja prema Javnoj vatrogasnoj postrojbi Grada Rijeke. Također dolazi i do povećanja Aktivnosti – Zaštita i spašavanje – zbog provođenja mjere zaštite radnika koji će biti zaposleni u programu javnih radova. Stavka se povećava na ime kupnje, odnosno nabavke radne robe. 
Unutar PROGRAMA – Jačanje gospodarstva dolazi do značajnog povećanja u iznosu od 245.237,12 kuna. Navedeno povećanje odnosi se na tekući projekt – Subvencioniranje javnog prijevoza. Zbog nepodmirenih ranijih obveza tijekom 2017. godine isplaćivale su se mjesečno subvencije prema KD Autotroleju d.o.o. koje se odnose na 2016. godinu. Do kraja ove godine u planu je još uplatiti i dio sredstva koji se odnosi na 2017. godinu kako bi se obveze pravovremeno otpočele podmirivati.
Unutar PROGRAMA – Poticanje razvoja turizma – dolazi do smanjenja od 80.550,00 kuna. Manifestacije koje su se odvijela financirale su se iz stavke Proslave i pokroviteljstva.

Unutar PROGRAMA – Prostorno uređenje i unapređenje stanovanja smanjuju se rashodi za iznos od 69.008,23 kune zbog nemogućnosti realizacije prostornog plana.
           Unutar PROGRAMA – Izgradnja objekata i uređaja komunalne infrastrukture, kapitalni projekt Izgradnja i dodatna ulaganja u nerazvrstane ceste sredstva su smanjena za iznos od 273.379,91 kunu zbog nerješenih imovinsko-pravnih odnosa (neprovođenje geodetskog elaborata u katastru i zemljišno knjižnom sudu). 
           Unutar istog programa do povećanja dolazi unutar kapitalnog projekta – Izgradnja i dodatna ulaganja u javne površine za iznos od 29.000,00 kuna.

Unutar PROGRAMA – Održavanje komunalne infrastrukture, Aktivnost Održavanje  nerazvrstanih cesta, također su povećani rashodi za iznos od 92.500,00 i to za usluge koje se odnose na tekuće i investicijsko održavanja, zbog održavanja nerazvrstanih cesta tijekom zimskih mjeseci.

PROGRAM – Zaštita okoliša -  smanjuju se rashodi za iznos od 110.000,00 kuna. Do kraja godine ne planira se pristupiti sanacije nelegalnih odlagališta smeća.

Unutar PROGRAMA - Predškolski odgoj dolazi do povećanja rashoda za iznos od 200.000,00 kuna, zbog povećanja broje djece u predškolski ustanovama.

Unutar PROGRAMA – Osnovnoškolsko i srednješkolsko obrazovanje, povećavaju se rashodi za iznos od 159.600,00 kuna. Povećanje se odnosi na povećanje stipendija, te povećanje broja djece koja pohađaju program Produženog boravka u školi.

            Unutar PROGRAMA – Socijalni program Općine Jelenje dolazi do smanjenja u iznosu od 33.599,80 kuna i to zbog smanjenja aktivnosti  - Pomoć za podmirenje troškova prijevoza zbog manjeg broja izdatih Rješenja za troškove prijevoza, bilo je manje zahtjeva za Jednokratne novčane pomoći, te dolazi do smanjenja od 20.000,00 kuna na Aktivnosti - Novčane pomoći.
            Značajno smanjenja rashoda i to za iznos od 123.308,99 kuna vidljivo je  unutar PROGRAMA – Razvoj sporta i rekreacije. Zbog ostavke bivšeg načelnika nije donesena odluka o sufinanciranju javnih potreba za 2017.g. a nastavno na to nisu ni sklopljeni ugovori o sufinanciranju programa pojedinih udruga. Udrugama su isplaćivana sredstava za realizirane programe na temelju zahtjeva i priložene dokumentacije.  


Ostali nenavedeni vrijednosno promjenjeni rashodi i izdaci proračuna ne utječu značajno na visinu proračuna.

RAZVOJNI PROGRAMI

U skladu sa izmjenama i dopunama Proračuna za 2017.g. izmjenjeni je i Plan razvojnih programa. Smanjenje je planirano na kapitalnom projektu Uređenje hospicija u iznosu od 518.000 kn te istodobno povećanje na kapitalnom projektu Reciklažno dvorište Jelenje u iznosu od 30.000 kn. Sveukupno je planirano smanjenje razvojnih programa u iznosu od 488.000 kn.
NAPOMENA:


Odbor za proračun i financije Općine Jelenje razmatrao je predložene Prve izmjene i dopune proračuna Općine Jelenje za 2017.g. na svojoj sjednici održanoj dana 08.12.2017. god., te je na isti dao suglasnost. 






               Načelnik Općine Jelenje






                Robert Marčelja, bacc.oec.
Dostavljeno:

1. Vijećnicima Općine Jelenje

2. Pismohrana, ovdje

